Here is a page extracted from Wikipedia that may contain CSS, HTML, and a lot of unformatted text.

Title: صباح الخير على الورد اللى فتح فى جناين مصر
Content: صباح الخير علا الورد اللى فتح فى جناين مصر

  <div style="padding-right:2px;background:#ffffff;font-size:120%">

كلمات 

صباح الخير علا الورد اللى فتح فى جناين مصر

صباح العندليب يشــــدى بألحان السبوع يا مصر

صــبـاح الدايه و اللفه و رش الملح فى الزفه

صباح يطلع بأعلامنا من القلعه لباب النصر

سلامتك يامه يا مهره يـا حباله يا ولاده

يا سـت الكل يا طاهره

سلامتك من آلام الحيض من الحرمان من القهره

سلامة نهدك المرضع سلامة بطنك الخضره

هناكى و فرشة الوالده يضم الولد يا والده

يصونهم لك و يحميهم يكترهم يخليهم

يجمع شــملهم بيكى يتمم فرحتك بيهم

صباح الخير علا ولادك صباح الياسمين و الفل

تعيشى و يفنو حسادك و يسقوهم كاسات الذل

و بلغ يا ســـــــمير غطاس يا ضيف المعتقل سنوى

بصوتك دا اللى كله نحاس صباح الخير علا الثانوى

و أهلن بيكو فى القلعه و باللى فى الطريق جايين

ما دامت مصر ولاده و فيها الطلق و العاده

هتفضل شمسها طالعه برغم القلعه و الزنازين

صباح الخير علا الورد اللى فتح فى جناين مصر

فى جناين مصر

صباح العندليب يشدى بالحان السبوع يا مصر

السبوع يا مصر

صباح الدايه و اللفه و رش الملح فى الزفه

صباح يطلع بأعلامنا من القلعه لباب النصر

اغانى باللغه المصريه